Author: csalve

Til konfirmanter og foresatte,
og til andre bøssebærere/
medhjelpere!
FASTE-
AKSJONEN!
Tirsdag 20. mars 2018

Hei kjære bøssebærer!
Vi i menighetens
fasteaksjonskomité
ønsker i år å satse STORT
på bøsseinnsamlingen.
Så på forhånd takk for
alt arbeidet du vil bidra
med. Du er viktig!
Vi skal bli Norges beste!
—————————————————————
Å være med på fasteaksjonen er antagelig den beste måten du kan hjelpe verdens fattige.
I tillegg syns vi det hadde vært gøy å gjøre det best av alle menighetene i hele landet. Spesielt når over 900 menigheter deltar i aksjonen. Vi er allerede på god vei, og i fjor samlet vi inn over
140 000 kr!
I 2016 var vi best i Oslo!
Vi tar ett skritt om gangen, og i 2018 sikter vi på å bli blant landets tre beste innsamlere. Det er fullt mulig for oss å nå dette målet med hjelp fra dere! Det er fremdeles mange mennesker der ute som ønsker å gi, og nå er det opp til oss å sørge for at alle pengene kommer inn slik at de kan bli til nytte.
Det eneste Oppsal behøver for å for å komme på toppen av
pallen er positive bøssebærere, og mange nok av dem.

Hvorfor kirken har fasteaksjon
De 40 dagene mellom askeonsdag og påsken er definert som fastetid av kirken. I Bibelen sier Gud:
Nei, dette er fasten jeg har valgt:
å løse urettferdige lenker,
sprenge båndene i åket,
sette undertrykte fri
og bryte hvert åk i stykker,
å dele ditt brød med sultne
og la hjelpeløse og hjemløse komme i hus.
Du skal se til den nakne og kle ham,
du skal ikke snu ryggen til dine egne.
Jes. 58, 6-7
Fasten er med andre ord blant annet en tid for å slåss for rettferdighet. Å arrangere pengeinnsamling er menighetens måte å markere fastetiden på. En ekte og virkningsfull måte hvor vi jobber for å bekjempe verdens fattigdom.
Hvorfor vi gir til Kirkens Nødhjelp
Kirkens Nødhjelp er alle landets kirker sin
egen organisasjon for internasjonal diakoni (nestekjærlighetsarbeid). Det jobbes med katastrofearbeid, langsiktig bistand og beslutningspåvirkende arbeid i
mer enn 30 land!
Kirkens Nødhjelp har i tillegg en egen ungdomsorganisasjon som heter
Changemaker. Her kan konfirmanter
som ønsker å engasjere seg enda
mer bli medlem.

Deltakelse og organisering
________________________________________________________
Fasteaksjonen er konfirmanttidens fellesdugnad. Alle konfirmanter skal delta, og hver konfirmant skal ha med seg en voksen å gå sammen med. I 2017 deltok over 180 bøssebærere!
Hvert par består av en ungdom og en voksen som går én rode.
”Jeg liker ikke å gå med bøsse”
Alle konfirmanter skal gå med bøsse. De får mulighet til å bidra i solidaritet med andre barn og unge i andre deler av verden som trenger vår hjelp. Enkelte foreldre er også skeptiske til å gå med bøsse, og da er det viktig at de er tidlig ute med å finne en voksen vikar. For eksempel kan man spørre konfirmantens dåpsfaddere. Det viktigste er at noen stiller, for alt fravær på aksjonsdagen går utover Kirkens Nødhjelps viktige arbeid for verdens fattige.
”Hva hvis jeg blir syk?”
Skulle man bli syk, brekke et bein, e.l.,
må man gi beskjed i så god tid som mulig til kateketvikar Ingvild Amalie Stavran, tlf. 98 87 33 81, epost: is777@kirken.no
Blir konfirmanten syk går den voksne alene, og blir den voksne syk bør man finne en vikar. Som en nødløsning settes konfirmanten opp med en av menighetens egne bøssebærere
(hvis vi har noen tilgjengelige).

Hva med venner som ikke er konfirmanter?
Hvis det er andre som har lyst å være med, som for eksempel søsken eller venner som ikke er konfirmanter, kan de også meldes på og delta på lik linje med alle andre. Men husk at det skal være minimum én ungdom og én voksen som skal gå sammen.
Innsamlingsroder
Det er viktig at man kun går på sin egen rode, og at man er én voksen og én ungdom sammen hele tiden. Og at man bare går til adressene i sin rode!
Utsendelse av bøssebærere
På innsamlingsdagen møter dere i Oppsal kirke i god tid. For å redusere køene, ber vi alle jenter, sammen med den voksne de skal gå sammen med, møte kl. 18.00. Alle gutter, med den voksne de skal gå med, møter kl. 18.15.
Du vil få bøsser, kart over rodene (den ruta dere skal gå) og annet nødvendig utstyr, og bli registrert før dere skal gå. Vi hjelper hverandre med å organisere skyss.
Viktige datoer
Noter ned og sørg for fri fra jobb og idrett!
Infomøte for konfirmantforeldre og konfirmanter
6. mars kl. 19.00 til 20:00 - i Oppsal kirke.
Samling for alle konfirmantforeldre/foresatte og eventuelle andre voksne som skal være bøssebærere sammen med konfirmantene.
Aksjonsdagen er tirsdag 20. mars.

Den viktigste datoen
Aksjonsdagen
20. mars - kl. 18:00 til 21:00 - i Oppsal kirke
Møt opp i god tid! Bøsseinnsamlingen gjennomføres uansett vær, så kle deg etter forholdene. Når bøssen er levert inn igjen kan du forsyne deg av kaker, kaffe, og saft i menighetssalen. Innsamlingsresultatene kommer fortløpende opp på lerret.
Nyttig å vite om aksjonsdagen
Utstyr både ungdommen og den voksne benytter:
ID-bevis hengende rundt halsen.
Info-lapp med kontaktinfo til kirken.
Ett rodekart på deling.
En bøsse på deling med etikett påklistret og intakt plombering.
En blokk med klistrelapper på deling som festes på de dørene hvor ingen er hjemme.
Vær rask med å ta kontakt
Blir plomben på bøssen brutt, stjeler noen bøssen fra deg, eller det oppstår andre alvorlige hendelser, skal du kontakte kirken øyeblikkelig. Bruk da telefonnummer 917 08 146. (Diakon Edel Solberg.)

Alle henvendelser om fasteaksjonen
skal rettes til kateketvikaren, diakonen eller en av
de voksne konfirmantlederne.
Kontaktinformasjon
Ingvild Amalie Stavran Kontortelefon: 40 41 90 06
Mobiltelefon: 98 87 33 81
Epost: is77@kirken.no
Kontor i OPUS, bygget rett bak
Oppsal kirke.
Diakon Edel Lilleeng Solberg
Mobiltelefon: 917 08 146.
Epost: es765@kirken.no

Premier til deg!!
Den aller beste måten å få et godt resultat på, er at så mange husstander som mulig blir besøkt
av en bøssebærer fra oss.
Bak fire dører i menigheten finnes det en gullbillett. Ringer du på døren hvor billetten er, vinner du et gavekort på 300 kr hos Peppes Pizza. Da kan du selv bestemme når du vil spise, og hva du vil ha.
Det er derfor viktig å ringe på absolutt alle dører på roden din.
Husk at du gjør en innsats for mennesker som
virkelig trenger det, og at din innsats er viktig!!!!

Kirkens Nødhjelps fasteaksjon er en viktig dag for Oppsal
menighet. Fasteaksjonen er en måte å gjøre noe praktisk for andre som virkelig behøver det.
Takk for den innsatsen du bidrar med!